Публикувано на 16.09.2015 | Редактирано на 21.10.2015 | Категория Места и лица
Краят на лятото наближава, учениците влизат в класните стаи, а купоните по морето започват да стихват. За наше щастие, обратно у дома нещата започнаха да се случват.
Преди малко повече от 2 седмици, най-новият коктейл бар на София отвори врати, или по друг начин казано – се капсулира и беше изстрелян от ракетата в близост до него.
И така, Бар Спутник даде началото на новото галактическо изследване в нашата слънчева система. С настроение на пост-социализъм и артистичен ню уейв Берлински стил, Спутник създава чувство на безвремие. Веднага след изстрелване от главната база, ще се сблъскаш с коктейл менюто (за добро настроение по време на земната обиколка). Коктейл „Облакът” например, си има истински облак над него – направен от захарен памук (приготвен на място), но бъдете внимателни с него, защото е с абсент, а всички помним онзи филм с Джони Деп, където „малко прекалил“ е меко казано.
Докато разлистваш менюто можеш да експериментираш, започвайки вечерта и с чаша еспресо. Мелачката е заредена с бленда ни Coffee Religion, а 30 мл. екстракт ще бъде приготвен от космическата машина на Сан Ремо – Опера. Тази машина стои на бара като контролен плот за управление и ако някой път, кафето тръгне да тече нагоре, да знаете, че е от гравитацията.
Връщайки се на земята, Бар Спутник определено става задължителен в списъка с местата в София, които трябва да посетиш.
Можем да разкажем още много - и за люлката в тоалетната, и за дизайна на бара. Но честно да си признаем, не можем да преразкажем емоция, затова при първа възможност трябва да посетиш извънгалактическия комитет и да се запишеш за следващата космическа мисия.
Етикети: бар спутник бар заведения софия specialty coffee dabov specialty coffee sanremo Opera кафе
Коментари към "Бар Спутник"